Η λευκή βίβλος καθορίζει τις βασικές προκλήσεις και τις ευκαιρίες για την Ευρωπαϊκή Ένωση την ερχόμενη δεκαετία. Αυτό είναι το πρώτο βήμα της διαδικασίας στο πλαίσιο της οποίας οι 27 χώρες της ΕΕ (EE των 27) θα πρέπει να αποφασίσουν για τη μελλοντική κατεύθυνση της ΕΕ, και θα συνεχιστεί με συζητήσεις στις ευρωπαϊκές πρωτεύουσες και μια σειρά εγγράφων προβληματισμού από την Ευρωπαϊκή Επιτροπή σε συγκεκριμένα ζητήματα. Η λευκή βίβλος ορίζει μια σειρά ζητημάτων τα οποία θα επηρεάσουν την πρόοδο της ΕΕ την ερχόμενη δεκαετία: Μια θέση που αλλάζει σε έναν κόσμο που εξελίσσεται — λαμβάνοντας υπόψη το διαρκώς μειούμενο ποσοστό της ΕΕ στον παγκόσμιο πληθυσμό και τη μειωμένη οικονομική της δύναμη. Ριζικές αλλαγές στην οικονομία και στην κοινωνία — έχοντας υπόψη έναν πληθυσμό που γερνά, το αυξημένο προσδόκιμο επιβίωσης, την εξέλιξη της ψηφιακής κοινωνίας και την αυξημένη σημασία των τεχνολογιών ανανεώσιμης ενέργειας. Αυξημένες απειλές και προβληματισμοί σχετικά με την ασφάλεια και τα σύνορα — λαμβάνοντας υπόψη τις συνεχιζόμενες τρομοκρατικές απειλές και την προσφυγική κρίση. Αμφισβήτηση της εμπιστοσύνης και της νομιμότητας — τονίζοντας την "υπό όρους" παροχή στήριξης στην ΕΕ και την επακόλουθη ανάγκη να γεφυρωθεί το χάσμα μεταξύ υποσχέσεων και της τήρησής τους. Η λευκή βίβλος παρουσιάζει επίσης πέντε πιθανά σενάρια για την ΕΕ το 2025: 1. Συνεχίζουμε κανονικά — η ΕΕ των 27 συνεχίζει να εφαρμόζει ένα πρόγραμμα θετικών μεταρρυθμίσεων, βασιζόμενη στο "πρόγραμμα εργασίας της Επιτροπής για το 2015 — νέο ξεκίνημα" από το 2014 και στη δήλωση της Μπρατισλάβας του 2016. Αυτό θα μπορούσε να σημαίνει ότι έως το 2025: οι Ευρωπαίοι που οδηγούν αυτόματα και συνδεδεμένα αυτοκίνητα ενδέχεται να αντιμετωπίζουν νομικά και τεχνικά εμπόδια όταν περνούν τα σύνορα λόγω των ελέγχων ασφαλείας στα αεροδρόμια και στους σιδηροδρομικούς σταθμούς οι ταξιδιώτες ενδέχεται να πρέπει να φτάνουν νωρίτερα για την αναχώρησή τους. 2. Τίποτα περισσότερο από την ενιαία αγορά — η δυσκολία στην εύρεση κοινού εδάφους μεταξύ των 27 χωρών της ΕΕ σε διάφορους τομείς πολιτικής σημαίνει ότι η ΕΕ επικεντρώνεται ξανά στην ενιαία αγορά. Αυτό θα μπορούσε να σημαίνει ότι έως το 2025: η εύρεση εργασίας σε μια άλλη χώρα της ΕΕ γίνεται δυσκολότερη και η μεταφορά των συνταξιοδοτικών δικαιωμάτων δεν είναι εξασφαλισμένη τα άτομα που θα αρρωσταίνουν σε μια άλλη χώρα της ΕΕ πιθανόν να επιβαρύνονται με υψηλότερες ιατροφαρμακευτικές δαπάνες τα συνδεδεμένα και αυτόματα αυτοκίνητα χάνουν τη δημοτικότητά τους εξαιτίας της έλλειψης κανόνων και κοινών προτύπων που ισχύουν σε όλη την ΕΕ. 3. Όσοι θέλουν να κάνουν περισσότερα — η ΕΕ συνεχίζει όπως πριν, αλλά επιτρέπει τις συμμαχίες μεταξύ ορισμένων χωρών της ΕΕ που θέλουν να κάνουν περισσότερα σε τομείς όπως η άμυνα, η εσωτερική ασφάλεια ή οι κοινωνικές υποθέσεις. Αυτό θα μπορούσε να σημαίνει ότι έως το 2025: μια ομάδα 15 χωρών της ΕΕ δημιουργεί ένα σώμα αστυνομικών και δικαστικών λειτουργών για την αντιμετώπιση της διασυνοριακής εγκληματικότητας. Εξασφαλίζεται η άμεση ανταλλαγή πληροφοριών ασφάλειας χάρη στη σύνδεση των εθνικών βάσεων δεδομένων τα συνδεδεμένα αυτοκίνητα χρησιμοποιούνται ευρέως στις 12 χώρες που έχουν συμφωνήσει σε κοινούς κανόνες και πρότυπα. 4. Κάνουμε λιγότερα με πιο αποδοτικό τρόπο — η ΕΕ των 27 εστιάζει στην επίτευξη καλύτερων και γρηγορότερων αποτελεσμάτων, αλλά σε επιλεγμένους τομείς πολιτικής. Η ΕΕ επανεστιάζει το ενδιαφέρον και τους πόρους της αναλόγως. Αυτό θα μπορούσε να σημαίνει ότι έως το 2025: μια αρχή τηλεπικοινωνιών στην ΕΕ έχει την εξουσία να απελευθερώνει τις συχνότητες για να παρέχει υπηρεσίες επικοινωνίας εντός της ΕΕ, όπως αυτές που χρησιμοποιούνται στα συνδεδεμένα αυτοκίνητα. Θα προστατεύει επίσης τους χρήστες του διαδικτύου και των κινητών τηλεφώνων όταν βρίσκονται στην ΕΕ μια νέα υπηρεσία της ΕΕ για την καταπολέμηση της τρομοκρατίας συμβάλλει στην αποτροπή και στην πρόληψη επιθέσεων με συστηματικό εντοπισμό και χαρακτηρισμό των υπόπτων. 5. Κάνουμε μαζί πολύ περισσότερα — οι χώρες της ΕΕ αποφασίζουν να μοιραστούν περισσότερες αρμοδιότητες, πόρους και διαδικασίες λήψης αποφάσεων σε όλους τους τομείς πολιτικής. Οι αποφάσεις σε επίπεδο ΕΕ λαμβάνονται και εφαρμόζονται γρηγορότερα. Αυτό θα μπορούσε να σημαίνει ότι έως το 2025: τα συνδεδεμένα αυτοκίνητα χρησιμοποιούνται ευρέως σε όλη την Ευρώπη, καθώς υπάρχουν κοινοί ευρωπαϊκοί κανόνες και μια υπηρεσία στην ΕΕ για την επιβολή αυτών των κανόνων οι πολίτες που ταξιδεύουν στο εξωτερικό λαμβάνουν βοήθεια από προξενικές υπηρεσίες της ΕΕ, οι οποίες σε ορισμένες περιπτώσεις έχουν ενδεχομένως αντικαταστήσει τις εθνικές υπηρεσίες.